Mar Roxas

Si Manuel "Mar" Araneta Roxas II (ipinanganak 13 Mayo 1957) ay isang politiko sa Pilipinas. Siya ang anak ng dating senador na si Gerry Roxas, at apo ng dating Pangulong Manuel Roxas. Siya ay tinaguriang Mr Palengke dahil sa kanyang mahusay na aksyon niya noong kalihim pa siya ng Kagawaran ng Kalakalan at Industriya ng Pilipinas. Siya ay dating kalihim ng Kagawaran ng Interyor at Pamahalaang Lokal sa ilalim ni Pangulong Benigno Aquino III. Siya ay isang kandidato para sa pagkabise presidente sa taong 2010 ngunit hindi nagwagi. Sa pangalawang pagkakataon, siya ay kumandidato para sa pagkapangulo sa taong 2016 na nagdala ng slogan na “Oras Na, Roxas Na!” ngunit hindi pinalad na muli.

Sa kabila ng mga nagawa niya ay umani pa rin siya ng mga batikos mula sa mga netizen dahil sa kaniyang pagiging hunyango raw sa pakikitungo sa taumbayan. Binansagan siyang “epal”, isang kolokyal na katawagan dahil sa kaniyang pagiging mapapel. Ginampanan niya ang pagiging kargador, traffic enforcer, padyak drayber, anluwagi, bumbero at iba pa sa kaniyang pangangampanya na pinagmulan ng hindi magandang pagtingin ng madla.

Mga sanggunian 

Mga politiko ng Pilipinas